ખુદ તંત્રના જ એક અંદાજ મુજબ છેલ્લાં બે વર્ષમાં ર૪ નવા રાત્રી ખાણીપીણી બજાર અસ્તિત્વમાં આવ્યાં છે. બિલાડીના ટોપની જેમ ફૂટી નીકળતાં રાત્રી ખાણીપીણી બજારથી લોકોનું સ્વાસ્થ્ય જોખમાઇ રહ્યું છે. તેમ છતાં દરરોજ હજારો રૂપિયાની રોકડી કરાવતો આ વેપાર અટકાવવામાં આવતો નથી. રાતના ૮ થી ૧ર દરમ્યાન મોટા પ્રમાણમાં લોકો નાસ્તા પાણી માટે જતા હોય છે. હવે દિવાળીના તહેવારો શરૂ થઇ રહ્યા હોઇ રાત્રી ખાણીપીણી બજાર અને ત્યાં જનારા નાગરિકોની સંખ્યામાં વૃદ્ધિ થશે તેવો એકરાર મ્યુનિસિપલ કમિશનરે કર્યો છે.